钦定古今图书集成/历象汇编/历法典/第115卷 > 《算法统宗三》 > 圆演段图
## 钦定古今图书集成/历象汇编/历法典/第115卷 > 《算法统宗三》 > 圆演段图

径六步是一个六，周十八步是三个六，故曰：“周三径一”也。其方积三十六步是四个九，其圆积二十七步是三个九，其圆外剩九是一个九，故曰：“圆居方四分之三”也。〈圆三象天，方四象地。〉

径求积法：置径六步，如方面自乘，得方积三十六步。
用三因，得一百零八步，是三个方积合四个圆积。故
用四归之，得一个圆积二十七步。

周求积法：置周十八步，如大方面自乘，得三百二十
四步，是九个小方积，每积三十六步，正合十二个圆
田积。故用十二除之，得一个圆积二十七步。

周径求积法：置径六步是一个六，与周十八是三个
六，相乘，得数即如前径自乘，以三因数同，故仍用四
归，得积二十七步。

半周求积法：置半周，九步自乘，得八十一步，如三个
圆田积，故用三归之，得圆积亦二十七步。

半径求积法：置半径三步自乘，得九步，如方田积四
分之一，即圆三分之一，故用三因之，得圆积。

半周半径求积法：置半周九步，以半径三步相乘，得
圆积二十七步。如方积四分之三，正合圆田之积。
若问圆田外四角剩积法：置一角长阔各三步，折半
得一步，半自乘，得一角，剩二步二分五釐，以四因，得
四角，剩积共九步也。〈已上求积六法皆合周三径一已后二术惧有不尽非良法也〉
徽术周求径，以五十因周，再以一百五十七除之，得
径。径求周，以一百五十七乘径，用五十归之，得周。
密术周求径，以七因周，再以二十一除之，得径。径
求周，以二十二乘径，用七归之，得周